
Godina II / Broj 39 (55),  11. LISTOPADA  2026. 
Martina Divalta 71, 31 000 Osijek, tel. 031/505-830









„SVE MOGU U ONOME KOJI ME JAČA!“ FIL 4,14

Kako su snažne i poticajne riječi apostola Pavla u naslovu ovonedjeljnog komentara! Vrijedilo bi tijekom ovog tjedna o njima promišljati i pomoću njih hraniti svoju dušu. Pavao piše te riječi iz zatvora ponukan ugroženosti kršćanske zajednice u Filipima kojoj prijete lažni propovjednici. Završne rečenice su i po tom pitanju od velike aktualnosti za sve nas: Mnogo je zvanih, malo izabranih! Tko se danas ne bi osjetio počašćenim da ga pozove kralj, predsjednik države, papa Lav ili neka druga poznata osoba? A zamislite, svake nedjelje pa i preko tjedna Isus nas zove na svoju gozbu: Euharistiju, za svoj stol. Kod svake svete mise odzvanja: Blago onima koji su pozvani na gozbu Jaganjčevu! Čak je bilo upisano i naše krsno ime za tim stolom, no mnoge stolice su ostale prazne… I svatko od pozvanih imao je neko svoje opravdanje, a zapravo sve se svodilo na ravnodušnost i indiferentnost pozvanih. Nato se kralj razgnjevi– veli nam danas evanđelist! Ne možemo tako postupati s Bogom kada nas On poziva na slavlje! Naš Bog ne podnosi da bude ravnodušno odgurnut u stranu. Ravnodušan čovjek, koji ne prihvaća Božji poziv, ide mimo svog života, promašuje ga. Od tog krivog puta Isus nas želi očuvati. Naučeni da se sve plaća i da za svaki ulaz treba imati kartu, teško nam je povjerovati u besplatnost Božjeg poziva na slavlje. No, Bog nas bez prestanka k sebi zove! Zove, jer čezne za nama i silno mu je stalo da to prepoznamo i odazovemo se na darovani nam poziv. Na žalost, ima onih koji nisu dostojni tog poziva. Osoba treba doći u svadbenom odijelu– u milosti, odvojen od grijeha, u ljubavi prema Bogu i ljudima! Krštenik je na krštenju primio to svadbeno ruho, sa zadaćom da ga donese čistim na svadbenu gozbu svog Kralja! Svadbeno je ruho naše otvoreno srce s kojim se dolazi na gozbu Božje ljubavi, a ne na pijanku sebičnosti i užitka. Gospodine, podari nam svima takvo srce.

župnik Ante Šiško
MISNA ČITANJA ZA 28. NEDJELJU KROZ GODINU,  11. LISTOPADA 2026.
8 PROSINCA 2025. 

PRVO ČITANJE: (IZ 25,6-10A)
IZ KNJIGE PROROKA IZAIJE 

PSALAM 23: U GOSPODNJEM ĆU DOMU PREBIVATI KROZ DANE MNOGE.

DRUGO ČITANJE: (FIL 4,12-14.19-20) 
IZ POSLANICE SVETOGA PAVLA APOSTOLA FILIPLJANIMA

EVANĐELJE  (Mt 22, 1-14)
IZ SVETOG EVANĐELJA PO MATEJU

 
U ono vrijeme: Isus ponovno prozbori svećeničkim glavarima i starješinama naroda u prispodobama: »Kraljevstvo je nebesko kao kad neki kralj pripravi svadbu sinu svomu. Posla sluge da pozovu uzvanike na svadbu. No, oni ne htjedoše doći. Opet posla druge sluge govoreći: ‘Recite uzvanicima: Evo, objed sam ugotovio. Junci su moji i tovljenici poklani i sve pripravljeno. Dođite na svadbu!’ Ali oni ne mareći odoše – jedan na svoju njivu, dru gi za svojom trgovinom. Ostali uhvate njegove sluge, zlostave ih i ubiju. Nato se kralj razgnjevi, posla svoju vojsku i pogubi one ubojice, a grad im spali. Tada kaže slugama: ‘Svadba je, evo, pripravljena, ali uzvanici ne bijahu dostojni. Pođite stoga na raskršća i koga god nađete, pozovite na svadbu!’ Sluge iziđoše na putove i sabraše sve koje nađoše – i zle i dobre. I svadbena se dvorana napuni gostiju. Kad kralj uđe pogledati goste, spazi ondje čovjeka koji ne bijaše odjeven u svadbeno ruho. Kaže mu: ‘Prijatelju, kako si ovamo ušao bez svadbenoga ruha?’ A on zanijemi. Tada kralj reče poslužiteljima: ‘Svežite mu ruke i noge i bacite ga van u tamu, gdje će biti plač i škrgut zubi.’ Doista, mnogo je zvanih, malo izabranih.«

PASTORALNE AKTIVNOSTI I MOLITVENI SUSRETI U ŽUPI 



LISTOPADSKE POBOŽNOSTI - SVAKI DAN U 18.00 SATI

Nastavljamo listopadske pobožnosti, svakim danom pola sata prije mise. U ovom trećem tjednu mjeseca listopada molit ćemo za sve bračne parove koji su u krizi bračnog zajedništva.

“PUT SVETOG JAKOVA – MOJE ISKUSTVO CAMINA” – NEDJELJA, 11. LISTOPADA U 19.30 SATI

Naša župljanka Pamela Vidović ovog ljeta je hodočastila do groba sv. Jakova i želi podijeliti s nama iskustvo svog hodočašća. Svi zainteresirani vjernici mogu poslušati ovo zanimljivo svjedočanstvo u nedjelju, 11. listopada, nakon večernje mise u 19.30 sati u podrumskoj velikoj dvorani Pastoralnog centra.


ŽUPNA KATEHEZA  ZA SVE RAZREDE – POČINJE OVOG TJEDNA 

Draga djeco, ovaj tjedan počinje župna kateheza za sve uzraste i to prema slijedećem rasporedu:

1. razred osnovne škole: subota, 17. listopada u 10.00 sati;
2. razred osnovne škole: subota, 17. listopada u 10.00 sati;
3. razred osnovne škole: utorak,13. listopada u 15.30 sati i u 16.15 sati 
      dvije skupine iz škole Mladost, i prvopričesnici iz škole Frankopan 
     u ponedjeljak, 12. listopada u 8.30 sati i u 9.15 sati prve dvije skupine, 
      te poslijepodne u 15.00 sati i 15.45 sati druge dvije skupine; 
[image: C:\Users\IVICA\Desktop\Lords-prayer-for-kids-1.jpg]
4. razred osnovne škole: subota, 17. listopada u 10.15 sati;
5. razred osnovne škole: srijeda, 14. listopada u 17,40 sati; 
6. razred osnovne škole: srijeda, 14. listopada u 17.40 sati;
7. razred osnovne škole: subota, 17. listopada u 11.00 sati;
8. razred osnovne škole: utorak, 13. listopada u 19.30 sati;
1. razred srednje škole: srijeda, 14. listopada u 19.30 sati;
2. razred srednje škole: četvrtak, 15. listopada u 20.00 sati;

MISIJSKO BDIJENJE – ČETVRTAK, 15. LISTOPADA U 18.00 SATI

U četvrtak, 15. listopada, u 18.00 sati u župnoj crkvi počet će bdijenje uoči misijske nedjelje. Bdijenje će početi razmatranjem misijske krunice koju će predvoditi ovogodišnji prvopričesnici. 
Poslije krunice slijedi sveta misa uz svjedočanstvo vlč. Luke Assogba Gbetondji, iz Benina. Nakon njegova svjedočanstva bit će polusatno Euharistijsko klanjanje za misionare i misionarke.  Bdijenje će se nastaviti poslije klanjanja bratskim druženjem ispred crkve uz palačinke i čaj. Tijekom mise prikupljat ćemo milostinju za don Jakoslava Banića, misionara u Ugandi. Dođimo promišljati o misijskoj naravi Crkve i svojom molitvom i darom prepoznajmo misijsko poslanje u sebi.  

MISIJSKA NEDJELJA – NEDJELJA, 18. LISTOPADA – MILOSTINJA IDE ZA POTREBE MISIJA

U nedjelju, 18. listopada Crkva slavi 100. svjetski dan misija! Na taj dan cijela Crkva moli i skuplja priloge na misijske nakane Crkve. Ovo je dan obvezatne solidarnosti katolika cijeloga svijeta. Ne smije se smetnuti s uma kako je Svjetski misijski dan, namijenjen jačanju osjetljivosti za misijski problem, ali i sabiranju pomoći, važan je trenutak u životu Crkve jer uči kako darivati: u euharistijskom slavlju, to jest kao prinos Bogu, i za sve misije svijeta (Redemptoris missio 81). Sva milostinja te nedjelje ide za potrebe misija i naših misionara i misionarki.

VJERA I SVJETLO – NEDJELJA, 18. LISTOPADA U 16.00 SATI …

Vjera i svjetlo ima redoviti susret iduće nedjelje, 18. listopada u 16.00 sati u Družbaonici. Zajednica Vjere i Svjetla u našoj župi okuplja tridesetak članova, s mentalnim teškoćama, njihove obitelji i prijatelji. 

„VELIKO SRCE“ – DOĐI, VIDI, SLUŽI... POZIV SVIM ŽUPLJANIMA DOBRE VOLJE

U našoj župi prije nešto više od mjesec dan osnovali smo hvalevrijednu skupinu žena i muževa koji dragovoljno odvajaju svoje vrijeme služeći našoj zajednici na način da čiste unutarnje i vanjske crkvene prostore. Oni su se podijelili u više skupina i svake subote daruju se svima nama čisteći naše zajedničke prostore. Bilo bi lijepo kada bi im se još netko od vas, koji ovo čitate, pridružio. Svi koji bi to htjeli neka jednostavno dođu subotom u 8 sati u župnu crkvu i javite se osobama koji tamo rade. Bit ćete i više nego dobrodošli.

PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 17 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
PROBA DJEČJEG ZBORA – subotom u 10 sati.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. 
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.30 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svake prve srijede u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 







DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 325 €. Svoj dar možete izravno uplatiti na župni račun kod Croatie banke: HR1624850031100252570  svrha uplate: dar za Crkvu; ili skeniranjem BAR-CODA … Svim darovateljima OD SRCA HVALA. 
KRŠTENI  







Naša zajednica vjernika imala je radost svjedočiti sakramentu krštenja malih novokrštenika,
to su: LUCIJA LOVRO I ANTE ANTUNOVIĆ.
Roditeljima i kumama od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

ŽENIDBENI NAVJEŠTAJ




Sveti sakrament ženidbe žele sklopiti:


ZARUČNIK:  JURAJ PERIĆ, sin MARIJA i  MARIJE  r. KOVAČIĆ,  uzima 
ZARUČNICU:  LUCIJU ALILOVIĆ, kći SAŠE i JASMINE r. MITRIČEVIĆ.  
Vjenčanje će biti u petak, 16. listopada 2026.  u našoj župi.
----------------------------------------------------------------
ZARUČNIK:  :  LUKA VALENTIĆ, sin IVICE i  VALERIJE r. LENIĆ,  uzima 
ZARUČNICU:  VALENTINU JOLIĆ, kći BOŽE i MILKE r. RADOVANOVIĆ.  
Vjenčanje će biti u subotu, 17. listopada 2026.  u župi Sv. Obitelji.

Mladencima želimo sreću u braku i Božji blagoslov, a vas molimo, dragi vjernici, 
da  možebitnu zapreku njihovog vjenčanja javite župnom uredu.
PREŠLI U VJEČNU DOMOVINU  






Otišli su pred nama u Vječnu domovinu: 

SLAVKO MARJANOVIĆ  (17.8.1950. †  1.10.2026.);
MIRJANA KAČIĆ  (3.1.1937. †   4.10.2026.);
HELENA EICHENBERGER  (29.4.1944. †  5.10.2026.);
TOMISLAV PETROVIĆ  (5.12.1959 †  6.10.2026.)

Pokoj vječni daruj im, Gospodine…
Ožalošćenim obiteljima iskrena sućut…


RASPORED MISA I MISNIH NAKANA ZA TJEDAN OD 12. DO 18. LISTOPADA 2026. 




	1.
	


PONEDJELJAK,  
12.10.2026.
SVETI. CARLO ACUTIS 
	
18.30

	
†  MILENA I † FRANO RADIŠIĆ;
† ANICA SUDARIĆ;
† STJEPAN I † MARGITA LANG


	2.
	UTORAK, 
13.10.2026.  

	




18:30

	
† DAVOR JELAVIĆ;
† RUŽA BLAŽEVIĆ I †† IZ OB. BLAŽEVIĆ;
† BOŽO, † FILAMENA I † STJEPAN DODIG;
†† IZ OBITELJI BARABA


	3.
	


SRIJEDA, 
14.10. 2026. 
SV. KALIST I., papa i mučenik
	



18.30






	
† MAGDALENA MIJOČ;
† JOSIP GABELICA
 ZA POMOĆ I U ZAHVALU SV. ANTUNU


	4.
	ČETVRTAK,  
15.10. 2026.   
SV. TEREZIJA AVILSKA, 
djevica i naučiteljica Crkve 
	












18:30



	† ANTE ŠILOVIĆ I †† IZ OBITELJI ŠILOVIĆ;
† ANA I † IVO JAKOBOVIĆ;
                     ZA DUŠE U ČISTILIŠTU

	5. 
	PETAK, 
16. 10. 2026.
SV. HEDVIGA, redovnica; 
 SV. MARGARETA M. ALACOQUE djevica
	


18.30
	† GORAN MARTINOVIĆ;
† MARKO I † BLAGICA BREKALO;
†  MARA, † JURO I † ANDRIJA KOZIĆ

	6.
	SUBOTA, 
17.10.2026.
SV. IGNACIJE ANTIOHIJSKI, 
biskup i mučenik
	


07:30




	† IVA BOROZAN;
† STAŽA KORDIĆ, † PETAR I 
† MATIJA MIKULIĆ;
† STIPAN I † KATARINA BUDIMIR

	7.
	
NEDJELJA, 18.10. 2026.
29. KROZ GODINU (MISIJSKA)
SV. LUKA, EVANĐELIST

	07:30

09.00

10:30




18:30
	   †† IZ OB. VUJNOVIĆ I DUŠE U ČISTILIŠTU

                NA NAKANU I U ZAHVALU    


†  ZA SVE ŽUPLJANE
† MATO MATIJANIĆ I †† IZ OBITELJI



RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

